CELEX: 31983S3633
Language: el
Date: 1983-12-08 00:00:00
Title: Απόφαση αριθ. 3633/83/ΕΚΑΧ της Επιτροπής της 8ης Δεκεμβρίου 1983 η οποία συμπληρώνει την απόφαση αριθ. 37—54 περί των όρων δημοσίευσης των τιμοκαταλόγων και των όρων πώλησης που εφαρμόζονται από τις επιχειρήσεις της βιομηχανίας χάλυβα όσον αφορά τους ειδικούς χάλυβες

Avis juridique important

|

31983S3633

Απόφαση αριθ. 3633/83/ΕΚΑΧ της Επιτροπής της 8ης Δεκεμβρίου 1983 η οποία συμπληρώνει την απόφαση αριθ. 37—54 περί των όρων δημοσίευσης των τιμοκαταλόγων και των όρων πώλησης που εφαρμόζονται από τις επιχειρήσεις της βιομηχανίας χάλυβα όσον αφορά τους ειδικούς χάλυβες  

Επίσημη Εφημερίδα αριθ. L 360 της 23/12/1983 σ. 0020 - 0020 Φινλανδική ειδική έκδοση: Κεφάλαιο 13 τόμος 13 σ. 0186  Ισπανική ειδική έκδοση: Κεφάλαιο 08 τόμος 2 σ. 0123  Σουηδική ειδική έκδοση: Κεφάλαιο 13 τόμος 13 σ. 0186  Πορτογαλική ειδική έκδοση : Κεφάλαιο 08 τόμος 2 σ. 0123 

***** ΑΠΟΦΑΣΗ αριθ. 3633/83/ΕΚΑΧ ΤΗΣ ΕΠΙΤΡΟΠΗΣ  της 8ης Δεκεμβρίου 1983  η οποία συμπληρώνει την απόφαση αριθ. 37-54 περί των όρων δημοσιεύσεως των τιμοκαταλόγων και των όρων πωλήσεως που εφαρμόζονται από τις επιχειρήσεις της βιομηχανίας χάλυβα όσον αφορά τους ειδικούς χάλυβες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 60,  Εκτιμώντας:  ότι, με την απόφαση αριθ. 37-54 της 29ης Ιουλίου 1954 (1), οι επιχειρήσεις οφείλουν να δημοσιεύσουν τους τιμοκαταλόγους και τους όρους πώλησης που αφορούν τους ειδικούς χάλυβες που ορίζονται στο παράρτημα ΙΙΙ της συνθήκης· ότι η απόφαση αυτή συμπληρώθηκε από την απόφαση αριθ. 33-58 της 1ης Δεκεμβρίου 1958 (2) και τροποποιήθηκε από την απόφαση αριθ. 21-63 της 11ης Δεκεμβρίου 1963 (3)·  ότι βάσει της απόφασης αριθ. 37-54 οι επιχειρήσεις της βιομηχανίας χάλυβα οφείλουν να δημοσιεύουν τους τιμοκαταλόγους και τους όρους πώλησης ορισμένων ειδικών χαλύβων·  ότι η μελέτη των ειδικών όρων παραγωγής, τυποποίησης και πώλησης των χαλύβων για την κατασκευή εργαλείων, για τους οποίους δεν απαιτήθηκε μέχρι τώρα η δημοσίευση τιμοκαταλόγων, κατέδειξε ότι εκπληρούνται τώρα οι όροι που επιτρέπουν τη δημοσίευση των τιμοκαταλόγων για τους εν λόγω χάλυβες·  ότι πρέπει, λοιπόν, να επεκταθεί η υποχρέωση δημοσίευσης των τιμοκαταλόγων στους χάλυβες εργαλείων,  Μετά από διαβούλευση της Συμβουλευτικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 3 της απόφασης αριθ. 37-54, μετά το σημείο ζ), προστίθενται τα ακόλουθα σημεία η) και θ):  «η) μη κεκραμένοι χάλυβες εργαλείων, περιεκτικότητας σε άνθρακα 0,6 % και πλέον,  θ) κεκραμένοι χάλυβες εργαλείων, συμπεριλαμβανομένων των χαλύβων ταχείας κοπής».  Άρθρο 2  Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση εφαρμόζεται από 1ης Ιανουαρίου 1984.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 8 Δεκεμβρίου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. 18 της 1. 8. 1954, σ. 470.  (2) ΕΕ αριθ. 31 της 18. 12. 1958, σ. 665/58.  (3) ΕΕ αριθ. 187 της 24. 12. 1963, σ. 2973/63.